बहुत समय पहले की बात है , एक लक्कड़हारा एक जंगल से गुजर रहा था । अचानक , उसकी नज़र एक पेड़ के नीचे , एक पिंजरे पर पड़ी । पास जाने पर उसे उस पिंजरे में एक चील दिखाई दी । लक्कड़हारे को चील पर बहुत दया आई और उसने वह पिंजरा खोल कर उसे आजाद कर दिया । चील दूर आकाश में उड़ गई । कुछ दिन बाद वही लक्कड़हारा एक ऊँची पहाड़ी पर , एक चट्टान पर बैठकर अपना खाना खा रहा था । उसी वक्त आकाश से एक चील आई और उसकी टोपी लेकर उड़ गई । हैरान लक्कड़हारा , उस चट्टान से नीचे उतर कर उसके पीछे भागा । जैसे ही वह पहाड़ी से नीचे उतरा , उसे पहाड़ी से चट्टान के नीचे गिरने की बहुत तेज़ आवाज़ सुनाई दी । यह वही चट्टान था जिस पर वह बैठकर खाना खा रहा था । चील ने लक्कड़हारे की जान बचाकर उसे धन्यवाद दिया था ।