एक बार , एक जंगल में एक भेड़िया रहता था । वह बहुत बूढ़ा हो गया था और बीमार भी था । बुढ़ापे और बीमारी के कारण वह कई दिनों से शिकार पर नहीं जा पाया था । उसकी हालत बहुत खराब थी । एक दिन , उसने पास के तालाब में पानी पीती हुई एक छोटी भेड़ देखी । उसे देखकर भेड़िये के मुँह में पानी आ गया । भेड़िया उस छोटी भेड़ से बोला - “ बेटी ! मुझ पर एक उपकार करो । मेरे लिए तालाब से थोड़ा पानी ला दो । तुम देख ही रहे हो मेरी तबीयत कितनी खराब है । अगर तुम मुझे थोड़ा पानी ला दो तो , मुझे थोड़ी ताकत मिल जाएगी और मैं अपना भोजन ढूंढ लूंगा । ” छोटी भेड़ समझदार थी । उसने जवाब दिया - “ अगर मैं तुम्हारे लिए पानी लेकर तुम्हारे पास आयी तो तुम्हें भोजन ढूंढने की क्या ज़रूरत होगी । ” ऐसा कह कर वह छोटी भेड़ वहाँ से भाग गयी ।