एक समय की बात है , एक आदमी के पास बहुत सारी मुर्गियाँ थीं । वह उनका बहुत ख्याल रखता था । मुर्गियों की सुरक्षा के लिए वह उनको दड़बे में रखता था । दुर्भाग्य से कुछ मुर्गियाँ बीमार हो गई । मुर्गियों को बीमार देख वह आदमी डॉक्टर को लेने चला गया । एक बिल्ली थी , जो हमेशा से उन मुर्गियों को खाना चाहती थी उसने आदमी को मुर्गियों के लिए डॉक्टर का पता करते हुए सुना तो मौके का फायदा उठाने की सोची । बिल्ली ने डॉक्टर जैसे कपड़े पहने और मुर्गियों के दड़बे का दरवाज़ा खटखटाने लगी । वह बड़ी ही मीठी आवाज़ में बोली - “ प्यारी मुर्गियों ! तुम सब कैसी हो ? दरवाज़ा खोलो , मैं तुम्हारा इलाज करने आई हूँ । ” लेकिन मुर्गियाँ जान गई कि वह डॉक्टर नहीं , बल्कि एक बिल्ली थी । इसलिए मुर्गियों ने एक साथ जवाब दिया - “ आपका बहुत-बहुत धन्यवाद ! हम अब ठीक हैं , आप यहाँ से चले जाओ तो हम और अच्छे हो जाएंगे । ” किसी ने ठीक कहा है “ बुद्धि , ताकत से बड़ी होती है । ”